

**Handlingsplan 2021 for Fagforbundet.**

**Teknisk Fagforening Oslo**

**Avdeling 6**



**Vedtatt på årsmøtet 25.01.2021**

# Innhold

[Innhold 2](#_Toc61517719)

[1 Innledning 3](#_Toc61517720)

[Etikk 4](#_Toc61517721)

[2 Fagforeningens utfordringer på kort og lang sikt 5](#_Toc61517722)

[2.1 Utfordringer overfor arbeidsgiver 5](#_Toc61517723)

[2.2 Yrkesfaglige utfordringer 5](#_Toc61517724)

[2.3 Politiske utfordringer 6](#_Toc61517725)

[2.4 Utfordringer i egen organisasjon 6](#_Toc61517726)

[3 Målsettinger og planer i perioden 7](#_Toc61517727)

[3.1 Heltid, likelønn og kampen mot økt ulikhet 7](#_Toc61517728)

[3.2 Offentlig tjenester i egenregi 8](#_Toc61517729)

[3.3 Organisasjonsbygging og tariffmakt 9](#_Toc61517730)

[3.3.1 Kurs og konferanser for tillitsvalgte 10](#_Toc61517731)

[3.4 Fag- yrkes- og kompetanseutvikling 10](#_Toc61517732)

[3.4.1 Yrkesfaglige kurs og konferanse 11](#_Toc61517733)

[3.5 Miljø og klima 11](#_Toc61517734)

[3.6 Valgkamp og alliansebygging 12](#_Toc61517735)

[3.7 Sosiale aktiviteter i fagforeningen 13](#_Toc61517736)

[3.8 Internasjonalt arbeid 13](#_Toc61517737)

[4. Yrkesseksjon kontor og administrasjon 14](#_Toc61517738)

[5. Yrkesseksjon samferdsel og teknisk 14](#_Toc61517739)

[6. Ungdom 14](#_Toc61517740)

[7. Pensjonist 15](#_Toc61517744)

# 1 Innledning

Fagforeningens handlingsplan er årsmøtets oppdrag til Styret i fagforeningen for kommende periode. Handlingsplanen bygger på Fagforbundets Prinsipp- og Handlingsprogram, Fagforbundets strategiplan for årsmøteperioden, samt andre vedtak fattet i overordnete organer. Både Fagforbundets mål, strategier og handlinger for fagforeningene og regionens målsettinger for perioden er tatt inn under hvert kapittel slik at det skal være enklere å se sammenhengen mellom vår innsats i lokal fagforening og det som er vedtatte målsettinger for hele forbundet.

Medlemmene vil bli orientert om resultatene av arbeidet fortløpende i form av informasjonsskriv, medlemsmøter og informasjon på fagforeningens nettsider [Fagforbundet Teknisk fagforening, Oslo](https://www.fagforbundet.no/fagforeninger/oslo/avd006/) og helhetlig i form av årsberetning.

Kostnadene som følger av handlingsplanen, er konkretisert i fagforeningens budsjett.

## Etikk

For tillitsvalgte og ansatte i Fagforbundet.

Omfatter også medlemmer og andre som deltar på arrangementer i Fagforbundets regioner.

Fagforbundet skal være en trygg organisasjon for alle. Fagforbundet skal kjennetegnes på våre verdier som er omtanke, solidaritet og samhold.

Tillitsvalgte og ansatte skal aktivt fremme disse verdiene i sitt virke for forbundet, og opptre i tråd med allmenetiske normer og verdier som respekt for menneskets verdighet. Brudd på følgende etiske retningslinjer anses å være i strid med forbundets verdier og vedtekter.

**Trygghet og tilhørighet**

Det skal ikke forekomme noen form for mobbing, diskriminering eller trakassering, herunder seksuell trakassering. Med trakassering menes handlinger, unnlatelser eller ytringer som har som formål eller virkning å være krenkende, skremmende, fiendtlig, nedverdigende, ydmykende eller plagsom. Seksuell trakassering omfatter også uønsket seksuell oppmerksomhet.

**Likeverd og respekt:**

Likeverd er et gjennomgående prinsipp for Fagforbundet, uavhengig av etnisk eller kulturell bakgrunn, seksuell legning, religion eller livssyn. Vi har toleranse for andres meninger, og viser interesse og respekt for andres arbeidsoppgaver, kompetanse og funksjoner i organisasjonen.

**Ansvarlighet:**

Vi opptrer ærlig og rettskaffent møte med medlemmene, samarbeidspartnere og hverandre. Vi er bevisst på personvernet og taushetsplikten, er lojal mot forbundets mål og strategier og bidrar til at de menneskelige og økonomiske ressursene brukes på best mulig måte. Der man opptrer som representant for forbundet skal tillitsvalgte og ansatte kjennetegnes på at man er en verdig representant. Tillitsvalgte og ansatte skal ikke opptre synlig beruset.

**Brudd på etisk standard vil medføre reaksjoner**

# 2 Fagforeningens utfordringer på kort og lang sikt

## 2.1 Utfordringer overfor arbeidsgiver

Styret i fagforeningen har ingen formell tilknytning til en spesifikk arbeidsgiver, men vil bistå klubbene og hovedtillitsvalgte samt medlemmer uten tillitsvalgt i enkeltsaker.

Hovedutfordringene våre på kort sikt vil være:

* Ta tilbake renholdstjenester som er satt ut på anbud.
* Eierskapet til datterselskap i Fjellinjen må ikke selges.
* Kreve tariffavtaler for våre medlemmer i dyreklinikker
* Få administrasjonene i etatene til å etterleve byrådets politikk
* Gjennom medlemsdemokratiet synliggjøre bedre organisering og drift av tjenestene Oslo kommune leverer
* Følge opp medlemmer hos private arbeidsgivere uten tillitsvalgs apparat
* Følge opp nyvalgte tillitsvalgte

Hovedutfordringene våre på lengre sikt vil være:

* Markedsstyring av offentlig sektor og bestiller/utførermodellen
* Sosial dumping
* Privatisering/konkurranseutsetting
* Offentlig-privat samarbeid
* Arbeidsgivers forståelse og etterlevelse av lov- og avtaleverk
* Forringelse av lov- og avtaleverk
* Arbeidsgiver tar i bruk nye kontroll- og overvåkingstiltak som skaper et behov for sterkere søkelys på ivaretakelse av personvernet
* Re-kommunalisere oppgaver og bygge kommunale driftsavdelinger
* Bygge fagforeningens organisasjon opp mot private arbeidsgivere

## 2.2 Yrkesfaglige utfordringer

Fortsette arbeidet med å styrke det faglige fokuset og utvikle arbeidsformer som setter organisasjonen i stand til å etablere nettverk for ulike yrkesgrupper. Dette for å nyttiggjøre oss deres faglige kompetanse i den politiske debatten om kvalitet i tjenestene og konsekvenser for medlemmenes faglige utvikling.

En yrkesfaglig utfordring for fagforeningen er å utvikle kompetanseplaner i samarbeid med arbeidsgiverne. Disse tar for seg framtidig kompetansebehov og bemanningsbehov på arbeidsplassen, og må legge til rette for utvikling av tjenestene og egenutvikling av arbeidstakerne.

## 2.3 Politiske utfordringer

Regjeringen forsøker å svekke sentrale bestemmelser i lov- og avtaleverket, som for eksempel normalarbeidsdagen, midlertidige ansettelser, stillingsvern og kollektiv søksmålsrett. Dette vil utfordre solidariteten og samholdet. Regjeringen går inn for en generell og systematisk svekkelse av fagbevegelsens innflytelse over samfunnsutviklingen.

Oslo kommune styres nå i 2 periode av et rød/grønt flertall. Utfordringen er å bli invitert tidlig inn i politiske prosesser.

Vi veit av erfaring at privatisering og konkurranseutsetting ikke hever kvaliteten på tjenestene, samtidig som det svekker lønns- og arbeidsvilkår og pensjonsbetingelser. Den eneste muligheten kommersielle aktører har for å tjene penger, er kutt i lønn og pensjon og/eller redusert kvalitet. Derfor jobber vi for at politikerne skal re-kommunalisere tjenester når kontrakter med private entreprenører går ut.

Våre hovedutfordringer er:

* Styrke samarbeidet med byrådet og samarbeidspartier for at de skal sette våre saker på dagsorden
* Bli involvert tidlig i politisk vedtak
* Politisk engasjement og bevissthet blant medlemmene

## 2.4 Utfordringer i egen organisasjon

Utfordringen for fagforeningen vil fortsatt være å videreutvikle den nye organisasjonen. Medlemmene skal oppleve at de får et likt tilbud. Medlemmenes interesser i arbeidslivet skal ivaretas yrkesfaglig, politisk og opp mot den enkelte arbeidsgiver.

Fagforeningen skal være en slagkraftig politisk organisasjon!

Hovedutfordringer for fagforeningen blir:

* Jobbe for at klubber og hovedstyret utvikles i samme retning
* Få tillitsvalgte på alle områder der vi har medlemmer
* Nærhet til medlemmene gjennom aktive tillitsvalgte
* Følge opp medlemmer der vi ikke har tillitsvalgte
* Godt samarbeid med region Oslo i Fagforbundet og LO Oslo
* Etterleve rutiner og retningslinjer
* Aktivisere og engasjere tillitsvalgte og medlemmer
* Søkelys på yrkesspørsmål gjennom yrkesseksjonene
* Utvikle det fagligpolitisk samarbeidet gjennom samarbeidsavtalene.
* Verving og organisasjonsutvidelse
* Velfungerende kommunikasjonslinjer og informasjonsflyt innad i organisasjonen og ut til medlemmene
* Rekruttering av tillitsvalgte som gjenspeiler medlemsmassen
* Sørge for at tillitsvalgte etter både vedtekter og hovedavtalene får god og relevant skolering samt oppfølging

# 3 Målsettinger og planer i perioden

## 3.1 Heltid, likelønn og kampen mot økt ulikhet

**Overordna mål 2021**

Alle kommuner har startet arbeidet med å etablere en heltidskultur.

Færre jobber deltid, og flere av Fagforbundets medlemmer har hele stillinger.

Lønnsgapet mellom kvinner og menn blir mindre.

Kvinners kompetanse verdsettes høyere og gir økt lønnsmessig uttelling.

**Overordna strategier:**

Bruke trepartssamarbeidet for å få til flere hele stillinger.

Utforme kravene i mellomoppgjøret 2021 på en måte som reduserer ulikhet og fremmer likelønn.

Videreføre og forsterke arbeidet med å fjerne kjønnsbaserte lønnsforskjeller.

Fagforeningens tiltak:

**Tiltak/aktivitet 1:** Kreve at stillinger som hovedregel lyses ut som hele, faste stillinger.

**Ansvar:** Hovedtillitsvalgte

**Frist:** 31.10.2021

**Tiltak/aktivitet 2:** Gjennomføre drøftingsmøter minst en gang i året om bruk av deltid og utarbeidelse av retningslinjer

**Ansvar:** Hovedtillitsvalgte

**Frist:** 01.07.2020

**Tiltak/aktivitet 3:** Fremme krav etter arbeidsmiljølovens kapittel 14 for alle som har rettmessige krav i henhold til lovverket.

**Ansvar:** Hovedtillitsvalgte

**Frist:** 31.10.2021

## 3.2 Offentlig tjenester i egenregi

**Overordna mål 2021**

Offentlig finansierte tjenester blir ikke konkurranseutsatt, og en større andel

av tjenestene i kommuner, fylkeskommuner og helseforetak drives i egenregi.

Tillitsbasert styring og ledelse er reetablert i offentlig sektor.

En nasjonal tiltaksmodell mot sosial dumping og arbeidsmarkedskriminalitet

i kommuner, fylkeskommuner og helseforetak vedtas.

**Overordna strategier**

Synliggjøre fordelene og mulighetene ved offentlig eierskap og drift i egenregi.

Synliggjøre kostnader og ulemper ved konkurranseutsetting og privatisering, og vise sammenhengene mellom konkurranseutsetting, sosial dumping og større forskjeller i samfunnet.

Følge opp og forplikte politiske partier lokalt, regionalt og nasjonalt til drift av offentlige tjenester i egenregi.

Bidra til vedtak om tillitsbasert styring og ledelse og trepartssamarbeid i stat, kommuner og fylkeskommuner.

Bruke det faglig-politiske samarbeidet til å vedta en nasjonal tiltaksmodell mot sosial dumping og arbeidsmarkedskriminalitet.

**Fagforeningens tiltak:**

**Tiltak/aktivitet 1:** Kreve at egenregi utredes, blant annet i forbindelse med nye anbudsrunder, og sikre ansattes lønns- og arbeidsvilkår ved konkurranseutsetting.

**Ansvar:** Hovedtillitsvalgt

**Frist:** 31.21.2021

**Tiltak/aktivitet 2:** Lage oversikt over hvilke tjenester som er konkurranseutsatt, og hvilke tjenester som kjøpes inn og bruken av vikarbyråer.

**Ansvar:** Klubbledere

**Frist:** 01.05.2021

**Tiltak/aktivitet 3:** Formidle yrkesfaglig argumentasjon for egenregi, og sikre samarbeid mellom valgte etter hovedavtalen og valgte etter vedtektene.

**Ansvar:** Klubbleder med bistand fra yrkesseksjonsledere.

**Frist:** 31.12.2021

**Tiltak/aktivitet 4:** Motvirke konkurranseutsetting og privatisering gjennom aktivt faglig-politisk samarbeid.

**Ansvar:** Leder

**Frist:** 31.12.2021

**Tiltak/aktivitet 5:** Bruke trepartssamarbeidet for å bygge tillitsbasert styring og ledelse.

**Ansvar:** Leder

**Frist:** 31.12.2021

## 3.3 Organisasjonsbygging og tariffmakt

**Overordna mål 2021**

Økt organisasjonsgrad i KS-området.

Økt organisasjonsgrad i Spekter helse.

Minst fem prosent nettoøkning av elev- og lærling medlemmer.

Minst fem prosent nettoøkning av studentmedlemmer.

Klubbstyrer ved alle virksomheter.

Trygge tillitsvalgte med kompetanse til å ivareta oppgavene sine.

Tillitsvalgte benytter forbundets ulike kommunikasjonsplattformer i arbeidet.

**Overordna strategier**

Verve arbeidstakere med utdanning fra universitet eller høyskole gjennom LO for alle.

Bygge opp tillitsvalgtdekningen slik at medlemmer på alle arbeidsplasser er ivaretatt.

Gjennomføre relevant og tilpasset opplæring og utvikling av alle tillitsvalgte.

Utvikle og styrke kvaliteten på digitale støtteverktøy for tillitsvalgte.

Tillitsvalgte skoleres i kommunikasjonsarbeid.

**Fagforeningens mål**

Økning på 72 yrkesaktive medlemmer

**Fagforeningens tiltak:**

**Tiltak/aktivitet 1:** Oppsøke alle arbeidsplasser innenfor strategiplanens satsningsområder der det er få/ingen medlemmer.

**Ansvar:** Nestleder

**Frist:** 31.12.2021

**Tiltak/aktivitet 2:** Kartlegge vervepotensial og lage en plan for å bevare og styrke forbundets posisjon på arbeidsplasser i tråd med strategiplanens satsningsområder.

**Ansvar:** Nestleder med bistand fra klubbledere.

**Frist:** 01.05.2021

**Tiltak/aktivitet 3:** Rekruttere arbeidstakere med utdanning fra universitet eller høyskole, blant annet gjennom deltakelse i LO for alle.

**Ansvar:** Nestleder

**Frist:** 31.12.2021

**Tiltak/aktivitet 4:** Gjennomføre 2 aktiviteter på videregående skoler, fagskoler, høyskoler og universiteter i samarbeid med forbundsregionen.

Etablere og aktivisere klubbstyrer hos flere arbeidsgivere, og sørge for at alle medlemmer har en synlig tillitsvalgt etter gjeldende hovedavtale. Gjennomføre tillitsvalgts uka uke 44.

**Ansvar:** Ungdomsansvarlig i samarbeid med lederne i yrkesseksjonene

**Frist:** 31.12.2021

**Tiltak/aktivitet 6:** Ta i bruk digitale verktøy etter hvert som disse er tilgjengelige for fagforeningen.

**Ansvar:** Leder

**Frist:** 31.12.2021

**Tiltak/aktivitet 7:** Styret i fagforeningen må etablere møtepunkter for å styrke samhandling mellom yrkesseksjonene og tillitsvalgte valgt etter avtaleverket.

**Ansvar:** Leder

**Frist:** 01.04.2021

### 3.3.1 Kurs og konferanser for tillitsvalgte

Type kurs/konferanse Målgruppe Tidspunkt

|  |  |  |
| --- | --- | --- |
| Konferanse | Alle tillitsvalgte | Se vedlegg |
| Fase1-opplæring | Nye tillitsvalgte | Se vedlegg |
| Fase2-opplæring | 20 tillitsvalgte | Se vedlegg |
| Klubbopplæring | Organisatoriske tillitsvalgte | Se vedlegg |
| Turnus kurs | Tillitsvalgte/plasstillitsvalgte | Se vedlegg |

* Vedlagt, opplæringsplan for 2021.

## 3.4 Fag- yrkes- og kompetanseutvikling

**Overordna mål 2021**

Økt anerkjennelse og synliggjøring av yrkesgruppene.

Fagforbundet bidrar til kompetanseutvikling på arbeidsplassen.

Bedre rammebetingelser for medlemmenes yrkesutøvelse.

Fagforbundets politikk for høyere utdanning er kjent i hele organisasjonen.

**Overordna strategier**

Synliggjøre verdien av det arbeidet de ulike yrkesgrupper utfører.

Følge opp kompetanseplanene, sikre at disse iverksettes og kreve uttelling i lønn.

Utvikle og tilrettelegge for ulike yrkesfaglige tilbud.

Videreutvikle Fagforbundets utdanningspolitikk.

**Fagforeningens tiltak:**

**Tiltak/aktivitet 1:** Bistå tillitsvalgte etter hovedavtalene ved gjennomføring av drøftingsmøter med arbeidsgiver i alle tariffområder for å utarbeide og iverksette kompetanseplaner.

**Ansvar:** Yrkesseksjons ledere

**Frist:** 01.10.2021

**Tiltak/aktivitet 2:** Sørge for at tillitsvalgte etter hovedavtalene etterspør yrkesfaglige argumenter fra yrkesseksjonen i arbeidet overfor arbeidsgiver.

**Ansvar:** Leder

**Frist:** 01.05.2021

**Tiltak/aktivitet 3:** Bidra med faglige argumenter i forbindelse med omstilling- og utskillingsprosesser.

**Ansvar:** Yrkesseksjons lederer

**Frist:** 31.12.2021

**Tiltak/aktivitet 4:** Jobbe for at flere tar fagbrev.

**Ansvar:** Hovedtillitsvalgte

**Frist:** 31.12.2021

**Tiltak/aktivitet 5:** Sikre at medlemmene får yrkesfaglig tilbud.

**Ansvar:** Opplæringsansvarlig med bistand fra yrkesseksjons leder

**Frist:** 31.12.2021

### 3.4.1 Yrkesfaglige kurs og konferanse

Type kurs/konferanse Målgruppe Tidspunkt:

|  |  |  |
| --- | --- | --- |
| Løfteteknikk | Dyrepleiere/klinikkassistenter | Se vedlegg |
| Renholdsprodukter | Renholdere | Se vedlegg |
| Yrkesretta kurs tilpassa ulike yrker. | Trafikkbetjenter, renovasjonsarbeider, badebetjent, arkivmedarbeidere og så videre | Se vedlegg |

* Vedlagt, opplæringsplan for 2021.

## 3.5 Miljø og klima

**Overordna mål 2021**

Klima- og miljøpolitikken til Fagforbundet er kjent blant tillitsvalgte og medlemmer.

Fagforbundet har kartlagt eget karbonavtrykk, og retningslinjer for kutt i utslipp er gjort kjent i organisasjonen.

**Overordna strategier**

Systematisere og konkretisere Fagforbundets klima- og miljøpolitikk.

Synliggjøre hvordan Fagforbundets medlemmer påvirker det lokale klima og miljøarbeidet.

Bidra til at alle yrkesutøvere utvikler en miljødimensjon som en integrert del av sitt fag.

**Fagforeningens tiltak:**

**Tiltak/aktivitet 1:** Bruke veilederen for lokalt klima- og miljøarbeid i det faglig-politiske arbeidet.

**Ansvar:** Leder

**Frist:** 31.12.2021

**Tiltak/aktivitet 2:** Påvirke arbeidet med kommunale klima- og energiplaner, og være pådriver til og innlemme det ytre miljø i HMS-arbeidet.

**Ansvar:** Klubbleder

**Frist:** 31.21.2021

**Tiltak/aktivitet 3:** Sette lokalt klima- og miljøarbeid på dagsorden i møter med medlemmene.

**Ansvar:** Leder

**Frist:** 31.12.2021

**Tiltak/aktivitet 4:** Bidra til å framheve medlemmenes fagkompetanse i lokalt klima- og miljøarbeid.

**Ansvar:** Klubbleder

**Frist:** 31.12.2021

**Tiltak/aktivitet 5:** Være bevisst på eget klima-avtrykk ved blant annet innkjøp av profileringsartikler og reiser.

**Ansvar:** Leder

**Frist:** 31.12.2021

## 3.6 Valgkamp og alliansebygging

**Overordna mål 2021**

Engasjerte tillitsvalgte som fremmer Fagforbundets politikk.

Fagforbundets medlemmer har brukt stemmeretten i stortingsvalget, og har stemt på partier som støtter forbundets mål og arbeid.

Stortinget og regjeringen får en politisk sammensetning som støtter

Fagforbundets mål og arbeid.

Bidra til at valgkampen preges av debatter og saker som har betydning for medlemmene våre.

**Overordna strategier**

Bygge allianser for å sikre størst mulig gjennomslag for Fagforbundets kjernesaker.

Delta aktivt i den lange valgkampen og få fram det politiske budskapet som ivaretar medlemmene.

Formidle til medlemmene partienes holdninger til sentrale spørsmål og viktige saker for Fagforbundet.

Legge premisser i den offentlige debatten i valgkampen.

**Fagforeningens tiltak:**

**Tiltak/aktivitet 1:** Etablere allianser og videreutvikle det faglig-politiske samarbeidet.

**Ansvar:** Leder

**Frist:** 31.12.2021

**Tiltak/aktivitet 2:** Gjennomføre faglig-politisk skolering for tillitsvalgte.

**Ansvar:** Opplæringsansvarlig

**Frist:** 31.12.2021

**Tiltak/aktivitet 3:** Møte medlemmene gjennom valgkampaktivitet som arbeidsplassbesøk, medlemsmøter, sosiale medier og telefonkontakt.

**Ansvar:** Leder

**Frist:** 13.09.2021

## 3.7 Sosiale aktiviteter i fagforeningen

**Fagforeningens tiltak:**

**Tiltak/aktivitet 1:**

Merkefest for medlemmer med 25 års medlemskap i Fagforbundet og 40 års medlemskap i LO.

**Ansvar:** Leder

**Frist:** 01.10.2021

**Tiltak/aktivitet 2:**

Avholde 1. mai-arrangement.

**Ansvar:** Arrangementskomiteen

**Frist:** 01.05.2021

## 3.8 Internasjonalt arbeid

Fagforbundets barneby (SOS barnebyer) i Huambo, Angola gjør en god jobb innenfor sine områder. Fagforbundet har bygget en barneby der det er opprettet et eget lokalsamfunn med skole, lege og andre utviklingstiltak. Prosjektet er fortrinnsvis rettet mot foreldreløse barn, men gir også tilgang til lege og skole for barn som bor i nærheten av barnebyen. Når prosjekter av denne art er satt i gang er det viktig at de får gode rammevilkår til driften, så det ikke blir en kortsiktig innsats som blir glemt etter en stund. Barnebyen finansieres ikke over kontingenten, men av givere blant Fagforbundets medlemmer.

**Tiltak/aktivitet 1:**

Gjøre barnebyen i Angola kjent for medlemmene gjennom solidaritetsbevis til eksterne foredragsholdere.

**Ansvar:** Leder

**Frist:** 30.12.2021

**Tiltak/aktivitet 2:**

Dele ut innmeldingsblankett til barnebyen på alle medlemsmøter og få 20 nye faste bidragsytere

**Ansvar:** Leder

**Frist:** 31.12.2021

**Tiltak/aktivitet 3:**

Informasjon om Ship to Gaza på samling for tillitsvalgte.

**Ansvar:** Arbeidsutvalget

**Frist:** 01.10.2021

# 4. Yrkesseksjon kontor og administrasjon

Yrkesfaglige tillitsvalgte skal legge til rette for godt og engasjerende fagligpolitisk og yrkespolitisk arbeid i fagforeningen og klubbene. Yrkesseksjonsutvalget er en viktig bidragsyter i vervearbeidet og vil derfor inkluderes i fagforeningens og klubbenes planlagte medlemsaktivitet.

**Tiltak/aktivitet 1:**

Lage egen handlingsplan med tiltak som engasjerer ulike faggrupper innenfor sine områder.

**Ansvar:** Yrkesseksjonsleder

**Frist:** 01.03.2021

# 5. Yrkesseksjon samferdsel og teknisk

Yrkesfaglige tillitsvalgte skal legge til rette for godt og engasjerende fagligpolitisk og yrkespolitisk arbeid i fagforeningen og klubbene. Yrkesseksjonsutvalget er en viktig bidragsyter i vervearbeidet og vil derfor inkluderes i fagforeningen og klubbenes planlagte medlemsaktivitet.

**Tiltak/aktivitet 1:**

Lage egen handlingsplan med tiltak som engasjerer ulike faggrupper innenfor sine områder.

**Ansvar:** Yrkesseksjonsleder

**Frist:** 01.03.2021

# 6. Ungdom

Ungdomstillitsvalgte skal legge til rette for godt og engasjerende ungdomsarbeid i fagforeningen og klubbene. Ungdomsutvalget er en viktig bidragsyter i vervearbeidet og vil derfor inkluderes i fagforeningens og klubbenes planlagte medlemsaktivitet.

**Tiltak/aktivitet 1:**

Lage egen handlingsplan med tiltak som engasjerer ungdom innenfor organisasjonsområdet, eksempler: verving, arbeidsplassbesøk, studentpatrulje og lærling patrulje og oppfølging av unge arbeidstakere.

**Ansvar:** Ungdomstillitsvalgt

**Frist:** 01.03.2021



# 7. Pensjonist

Pensjonisttillitsvalgte skal legge til rette for godt og engasjerende arbeid for pensjonister og uføre i fagforeningen. Pensjonistutvalget er en viktig bidragsyter i fagforeningsarbeidet med sin erfaring og kompetanse.

**Tiltak/aktivitet 1:**

Lage egen handlingsplan med tiltak som engasjerer pensjonister og uføre (herunder å benytte pensjonistenes kompetanse i tillitsvalgtopplæringen og den lange valgkampen).

**Ansvar:** Pensjonistutvalget

**Frist:** 01.03.2021

**Vedlegg:**

1. Opplæringsplan
2. Informasjonsplan